Majandustulemuste avalikustamisele järgnenud konverentsikõne käigus teatas ettevõte, et kahe CEO strateegiaga jätkatakse ka edaspidi ning tegevjuhtide omavaheline töökorraldus sujub laitmatult. Samas anti kinnitust spekulatsioonidele, et RIMM plaanib koondada töötajaid, kuid ei antud vähematki informatsiooni selle kohta, kas tegu on restruktureerimisega või mitte. Nii mõnigi ettevõtte aktsiat kattev analüütik on avaldanud tõsist pettumust tegevjuhtide suutmatuse üle anda selge ülevaade RIMM-i tulevikuplaanidest ning rääkida ettevõtte probleemidest ilutsemata. Tegevjuhid on läinud aga seda teed, et olulise sisuga küsimustele vastates nii-öelda keerutatakse ning sobimatutes kohtades rõhutatakse ettevõtte võimalikku potentsiaali.